Enicocephalidae

Alienatinae
 Enicocephalinae
 Megenicocephalinae
 Phallopiratinae
 Phthirocorinae

Enicocephalidae er en familie av insekter som tilhører tegene, en gruppe av nebbmunner.  Nebbmunner har det til felles at munndelene er sugende og at de suger opp næringen. Det er beskrevet ca. 400 arter, men det finnes sannsynligvis mange ubeskrevne i tillegg.

 Utseende 
Små til middelsstore (1 – 17 mm), avlange, gule, brune eller svarte teger. Hodet er langt og mer eller mindre sylindrisk med innskjæringer på sidene, oftest med et oppsvulmet område bak fasettøynene. Hodeformen er nokså unik og kan brukes til å kjenne igjen familien. Oppe på hodet er det to punktøyne (ocelli). Antennene og sugesnabelen består av fire ledd, sistenvnet er opfte ganske tykk. Pronotum er bredest med roten, vanligvis delt i tre deler ved tverrfurer. Vingene er, hos langvingede former, nokså ensartede over hele overflaten, med et enkelt årenett. Kortvingede og vingeløse former er ikke uvanlig. Frambeina er kraftige og dannet som gripeorganer. Føttene består av ett eller to ledd.
Noen arter i slekten Oncyclocotis er neoteniske, det vil si at de aldri utvikler et "voksent" utseende, men blir kjønnsmodne mens de ennå ser ut som nymfer.

 Levevis 
Lite er kjent om biologien til disse tegene, men de er rovdyr som særlig jakter på små, tynnhudete leddyr, for eksempel spretthaler og dvergfotinger. De kan finnes på bakken, mellom løvstrø, under steiner, i råtten ved eller under løs bark. Noen arter svermer i skumringen. Svermene kan bli ganske store og bestå enten av bare ett kjønn eller av begge. De har dermed blitt forvekslet med mygg. Arten Phthirocoris subantarcticus lever i reirene til albatrosser og petreller på Crozetøyene og er dermed av de tegene som går lengst mot sør.

 Utbredelse 
Familien er utbredt i alle verdensdeler, men de fleste artene lever i tropiske og subtropiske områder. Den eneste arten som er kjent fra Europa er Henschiella pellucida som bare er funnet i Bosnia-Hercegovina.

 Systematisk inndeling 
Det er beskrevet ca. 50 slekter av Enicocephalidae.

 Nebbmunner (Hemiptera)
 delgruppe Teger (Heteroptera) 
 gruppe Enicocephalomorpha
 familien Enicocephalidae
 underfamilien Alienatinae
 slekten Alienatus Barber – artsrik slekt, Amerika
 underfamilien Enicocephalinae – ca. 250 kjente arter
 gruppen Enicocephalini – mange slekter, alle verdensdeler. Artsrike slekter:
 slekten Enicocephalus Westwood – Amerika
 slekten Henschiella Horváth – gamle verden. I Europa:
 Henschiella pellucida Horváth, 1888 – bare kjent fra Bosnia-Hercegovina
 slekten Hoplitocoris Jeannel – gamle verden
 slekten Neoncyclocotis Wygodzinsky & Schmidt – Amerika
 slekten Oncyclocotis Stål – gamle verden
 slekten Stenopirates Walker – gamle verden
 slekten Systelloderes Blanchard – alle verdensdeler
 underfamilien Megenicocephalinae
 slekten Megenicocephalus Usinger – Sørøst-Asia
 underfamilien Phallopiratinae
 slekten Phallopirates Štys – fire arter, Sørøst-Asia
 underfamilien Phthirocorinae – sju arter
 slekten Ciucephalus Štys
 slekten Monteithostolus Štys – Australia
 slekten Phthirocoris Enderlein – New Zealand og Crozet-øya
 slekten Phthirocorisella Štys – Ny-Guinea

 Kilder 
 Štys, P. 13. Enicocephalidae. I: Schuh, R.T. og Slater, J.A. (1995) True Bugs of the World. Ithaca, New York. 
 Australian Faunal Directory – Enicocephalidae (2002)
 Fauna Europaea, utbredelsesdatabase over europeiske dyr 

 Eksterne lenker 

 Norsk Entomologisk forening – for deg som vil lære mer om insekter.
 Bilder av Systelloderes sp. fra Nord-Amerika

Kategori:Teger